CELEX: C2005/093/02
Language: et
Date: 2005-04-16 00:00:00
Title: Euroopa Kohtu (teine koda) 17. veebruari 2005. aasta otsus liidetud kohtuasjades C-453/02 ja C-462/02 (Bundesfinanzhof'i eelotsusetaotlus): Finanzamt Gladbeck versus Edith Linneweber ja Finanzamt Herne-West versus Savvas Akritidis (Kuues käibemaksudirektiiv — Hasartmängude maksuvabastus — Maksuvabastuse tingimuste ja piirangute määratlemine — Väljaspool avalikke kasiinosid korraldatavate mängude maksusubjektsus — Neutraalse maksustamise põhimõttest kinnipidamine — Artikli 13B punkt f — Vahetu õigusmõju)

16.4.2005   
            
            
               ET
            
            
               Euroopa Liidu Teataja
            
            
               C 93/1
            
         
      EUROOPA KOHTU
   
   (teine koda)
   17. veebruari 2005. aasta otsus
   liidetud kohtuasjades C-453/02 ja C-462/02 (Bundesfinanzhof'i eelotsusetaotlus): Finanzamt Gladbeck versus Edith Linneweber ja Finanzamt Herne-West versus Savvas Akritidis (1)
   
   (Kuues käibemaksudirektiiv - Hasartmängude maksuvabastus - Maksuvabastuse tingimuste ja piirangute määratlemine - Väljaspool avalikke kasiinosid korraldatavate mängude maksusubjektsus - Neutraalse maksustamise põhimõttest kinnipidamine - Artikli 13B punkt f - Vahetu õigusmõju)
   (2005/C 93/02)
   Kohtumenetluse keel: saksa
   Liidetud kohtuasjades C-453/02 ja C-462/02, mille esemeks on EÜ artikli 234 alusel Bundesfinanzhof'i (Saksamaa) 6. novembri 2002. aasta otsustega esitatud eelotsusetaotlused, mis saabusid Euroopa Kohtusse 13. ja 23. detsembril 2002, vastavalt menetlustes Finanzamt Gladbeck v. Edith Linneweber ja Finanzamt Herne-West v. Savvas Akritidis, tegi Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann ja R. Schintgen (ettekandja); kohtujurist C. Stix-Hackl, kohtusekretär vanemametnik M.-F. Contet, 17. veebruaril 2005 otsuse, mille resolutiivosa on järgmine:
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas, artikli 13B punkti f tuleb tõlgendada nii, et selle sättega on vastuolus siseriiklik õigus, mille kohaselt on kõikide hasartmängude korraldamine ja hasartmänguautomaatide kasutamine käibemaksust vabastatud siis, kui see tegevus toimub tegevusluba omavas avalikus kasiinos, sellal kui samalaadsele tegevusele, mida ei korralda kasiinod, maksuvabastus ei laiene.
            
         
               2.
            
            
               Kuuenda direktiivi artikli 13B punktil f on vahetu õigusmõju, see tähendab, et hasartmängu korraldaja või hasartmänguautomaadi kasutaja võib siseriiklikus kohtus sellele tugineda, takistamaks selle sättega kokkusobimatute siseriikliku õiguse normide kohaldamist.
            
         
      (1)  ELT C 70, 22.3.2003.